Vznik spoločnosti a jej poslanie

 	Základným predpokladom vzniku Slovenskej konsolidačnej a. s., (ďalej len SK, a. s.,) bol program reštrukturalizácie bánk a bankového sektora, ktorý vláda schválila dňa 25.8.1999. Samotné konštituovanie SK, a. s., sa viaže na uznesenie vlády SR č.908 zo dňa 21.10.1999. Spoločnosť SK, a. s., bola založená zakladateľskou listinou dňa 26.10.1999 a 10.11.1999 zapísaná do Obchodného registra Okresného súdu Bratislava I. so základným imaním 1000000,-SK. Po vzniku agentúry bol menovaný dočasný manažment (predstavenstvo a dozorná rada), úlohou ktorých bolo zo strany agentúry zabezpečiť realizáciu prvej etapy reštrukturalizácie vybraných bánk a základný rozbeh činnosti spoločnosti.

V marci 2000 vláda schválila Projekt agentúry pre prácu s postúpenými pohľadávkami – Slovenská konsolidačná a. s., ktorý vymedzil jej poslanie, základné princípy jej fungovania, metódy a postupy nakladania s jej aktívami, orgány agentúry a ich kompetencie, organizačnú štruktúru a harmonogram rozvinutia činnosti. Nadväzne na schválenie Projektu bol na základe výberového konania v apríli 2000 menovaný generálny riaditeľ, ktorého prvou úlohou bolo zabezpečiť personálne, technické, priestorové, informačné vybudovanie spoločnosti a vypracovanie potrebných vnútorných predpisov a pravidiel jej fungovania. Vzhľadom na to že prvá vlna pohľadávok bola z VÚB, a. s., SLSP, a. s. a IRB, a. s. prevedená do SK, a. s. už v decembri 1999 musela spoločnosť paralelne začať vykonávať aj konkrétnu činnosť spojenú so samotnou správou pohľadávok. Prelínanie oboch úloh bolo prirodzene sprevádzané viacerými problémami, ktorých prekonávanie kládlo na formujúcu sa spoločnosť zvýšené nároky.

	SK, a. s. od svojho založenia prešla viacerými zmenami, ktoré vyústili do súčasného stavu kde 100 %-ným akcionárom SK, a. s. sa stalo Ministerstvo financií SR na základe zmlúv  o bezodplatnom prevode listinných cenných papierov darovaním od VÚB, a. s., SLSP, a. s. a IRB, a. s., a Konsolidačnej banky, š.p.ú., z ktorých každá mala 19 %-ný podiel.

Poslaním SK, a. s., ako malej centralizovanej „work out“ spoločnosti nebankového charakteru je relatívne rýchle vysporiadanie klasifikovaných pohľadávok postúpených z reštrukturalizovaných bánk. Napĺňanie tohto poslania má mimoriadne dôležité národohospodárske aspekty v procese transformácie našej ekonomiky. Na jednej strane umožnila nevyhnutnú očistu bilancií bánk od problematických aktív, reštrukturalizáciu bankového sektora a vytvorenie vhodnejších podmienok privatizácie bánk s účasťou štátu. Na druhej strane urýchlením likvidácie neživotaschopných a snahou o udržanie výrobnej činnosti životaschopných aktív podnikov, ktoré zlyhali, prispieva k reštrukturalizácii podnikovej sféry a umožňuje, aby sa trhovo konformnými metódami čo najviac umŕtvených aktív vrátilo k produktívnemu využitiu. Z povahy poslania spoločnosti vyplýva, že jeho organickou súčasťou je maximalizácia národohospodárskych výnosov z realizácie pohľadávok, ktoré má v portfóliu a minimalizácia nákladov nevyhnutných na jej činnosť. Vzhľadom na podmienky a príčiny vzniku problematických  pohľadávok má v napĺňaní poslania Slovenskej konsolidačnej, a. s. mimoriadnu dôležitosť požiadavka maximálnej transparentnosti, informačnej otvorenosti a kontrolovateľnosti jej činnosti.

Slovenská konsolidačná, a.s. od začiatku využíva medzinárodnú podporu a medzinárodné skúsenosti odborníkov, ktorí sa zaoberali riešením klasifikovaných pohľadávok v iných krajinách. Od začiatku s agentúrou spolupracuje tím Barents Group (financovaný vládnou agentúrou USA - USAID), ktorí spolupracovali pri vypracovaní Projektu, analýze portfólia a v súčasnosti spolupracujú na príprave tzv. Pilotného projektu 1 – vysporiadania prvej časti portfólia vo výške cca 7,5 mld. Sk. Zo zdrojov PHARE bolo financované externé ocenenie tejto skupiny pohľadávok, pričom ocenenie bolo vypracované spoločnosťou Deloitte & Touche. V rámci Finančného memoranda 2000 bol schválený projekt, ktorý poskytne zo zdrojov PHARE zdroje vo výške 2,4 mil. EURO (cca 96 mil. Sk) na financovanie poradenských služieb, vrátane oceňovania pohľadávok z portfólia agentúry.

Agentúra nadviazala aj kontakty so 14 zahraničnými inštitúciami podobného zamerania, ktoré sa v novembri 2000 zúčastnili svetového fóra v Soule zameraného na riešenie problémových úverov. Úzke kontakty má najmä s Konsolidační bankou v Českej republike.

Riadiaci a kontrolný systém spoločnosti

Slovenská konsolidačná, a.s., bola zriadená na základe skúseností z fungovania podobných inštitúcií v iných krajinách. Všeobecne prijatými princípmi sú: transparentnosť činnosti, rýchlosť, rovnosť šancí potenciálnych záujemcov, objektivizácia ceny ako rozhodujúceho kritéria výberu, zamedzovanie politických a iných mimoekonomických tlakov a vplyvov, maximálna možná informačná otvorenosť, dostatočné právomoci a efektívne nástroje, ktorými je vybavená špecializovaná inštitúcia, pružný systém bankrotového a vyrovnávacieho konania, vrátane adekvátnej činnosti súdov.

	SK, a.s., v záujme dosiahnutia cieľov, na ktoré bola zriadená uplatňuje vyššie uvedené princípy tak, že v súlade s nimi buduje svoju organizačnú štruktúru a určuje zameranie činnosti organizačných útvarov, že vymedzuje kompetencie jednotlivých orgánov, že dôsledne rozpracúva a uplatňuje metódy a pravidlá práce s pohľadávkami a rámcové postupy pre využívanie služieb externých komerčných subjektov pri spravovaní a vymáhaní pohľadávok, že pri realizácii pohľadávok zásadne využíva rôzne formy verejných súťaží a potenciálnym záujemcom zabezpečuje rovnaký prístup k relevantným informáciám, že širokej verejnosti priebežne poskytuje základné informácie o stave portfólia a o svojich aktivitách pri riešení pohľadávok a že na základe získaných skúseností identifikuje medzery a problémy v legislatívnej oblasti a v činnosti súdov, ktoré znižujú účinnosť fungovania SK, a. s.,.

	Slovenská konsolidačná, a.s. má štyri orgány. Okrem štandardných orgánov akciovej spoločnosti, ako je valné zhromaždenie, dozorná rada a predstavenstvo pôsobí v Slovenskej konsolidačnej, a.s. aj investičný výbor.  

Valné zhromaždenie

Najvyšším orgánom spoločnosti je valné zhromaždenie. Výkon akcionárskych práv na valnom zhromaždení zabezpečuje Ministerstvo financií SR. Do pôsobnosti valného zhromaždenia patria štandardné kompetencie, akými je rozhodovanie o zvýšení a znížení základného imania, o zmene stanov, valné zhromaždenie volí a odvoláva dozornú radu a investičný výbor.

Dozorná rada

	Najvyšším kontrolným orgánom spoločnosti je dozorná rada, ktorú tvoria zástupcovia Ministerstva financií SR, Ministerstva hospodárstva SR, Ministerstva pre správu a privatizáciu národného majetku SR, Fondu národného majetku SR, Ministerstva pôdohospodárstva SR, Ministerstva spravodlivosti SR a Úradu vlády SR. V dozornej rade pôsobia aj štyria pozorovatelia, ktorí zastupujú Výbor pre privatizáciu, hospodárstvo a podnikanie NR SR, Výbor pre financie, menu a rozpočet NR SR, Slovenskú obchodnú a priemyselnú komoru a Konfederáciu odborových zväzov SR. 
Vzhľadom na charakter a zameranie činnosti Slovenskej konsolidačnej, má dozorná rada charakter „silnej“ dozornej rady. Dozorná rada  schvaľuje strategické dokumenty spoločnosti, akým je napríklad obchodný plán, plán investícií, ale aj organizačný poriadok, systemizáciu pracovných miest a všetky vnútorné normatívne predpisy spoločnosti, ktorými sa určujú zásady obchodnej činnosti.
Do pôsobnosti dozornej rady patrí aj riadenie útvaru vnútorného dozoru prostredníctvom jej predsedu. Táto funkcia dozornej rady je v podmienkach Slovenskej konsolidačnej, a.s. plne využívaná. Okrem plánovaných kontrol v zmysle Plánu kontrolnej činnosti, ktorý schvaľuje dozorná rada boli vykonané viaceré kontrolné akcie na podnet predsedu dozornej rady, pričom dozorná rada monitoruje plnenie schválených opatrení na odstránenie zistených nedostatkov. Prostredníctvom útvaru vnútorného dozoru má dozorná rada prehľad o dodržiavaní interných noriem spoločnosti, ako aj to, či obchodná činnosť spoločnosti sa uskutočňuje v zmysle schválených „Zásad obchodnej činnosti“, ktoré schválila dozorná rada. 
Z hľadiska transparentnosti aj efektívnosti činnosti Slovenskej konsolidačnej, a.s. dôležitým inštitútom pôsobiacim v rámci dozornej rady sú pozorovatelia, ktorí majú prístup ku všetkým materiálom, ktoré sú predkladané členom dozornej rady, majú právo zúčastňovať sa na všetkých zasadnutiach dozornej rady, aktívne vstupovať do diskusie k prerokúvaným bodom a ich názory sú zaznamenávané v zápisniciach zo zasadnutí dozornej rady. Pozorovatelia tiež predkladajú návrhy riešení rôznych problémov a pôsobia ako integrálna súčasť dozornej rady.

Predstavenstvo

Štatutárnym orgánom spoločnosti je predstavenstvo, ktoré zodpovedá za hospodárenie spoločnosti a za uskutočňovanie činnosti spoločnosti. Činnosť predstavenstva je monitorovaná dozornou radou jednak formou pravidelných mesačných informácií o rokovaní predstavenstva, ako aj priebežne formou konzultácii členov predstavenstva s členmi dozornej rady. Predstavenstvo sa vo svojej činnosti riadi okrem všeobecne záväzných právnych predpisov, stanov spoločnosti a štatútom dozornej rady vnútornými normatívnymi predpismi, ktorými sa upravujú zásady obchodnej činnosti, schvaľovanými dozornou radou. Rozhodovací proces v oblasti obchodnej činnosti spoločnosti prebieha na kolektívnom princípe s cieľom eliminovať subjektivizmus individuálnych rozhodnutí jednej osoby.

Investičný výbor

Významným orgánom spoločnosti, špecifickým pre Slovenskú konsolidačnú, a.s., je investičný výbor, ktorý pôsobí ako poradný orgán dozornej rady a predstavenstva. Vyjadruje sa nielen ku koncepčným materiálom spoločnosti, ale aj k jednotlivým obchodným prípadom. Personálne zloženie investičného výboru vytvára priestor pre objektívne rozhodovanie ako na úrovni predstavenstva, tak aj na úrovni dozornej rady. 
Investičný výbor je poradným orgánom dozornej rady a predstavenstva, ktorý vopred posudzuje a pripravuje stanoviská ku všetkým obchodným prípadom spoločnosti v rozsahu stanovenom Kompetenčným poriadkom, schváleným dozornou radou. Investičný výbor si môže vyhradiť právo vyjadriť sa k obchodným prípadom menšieho rozsahu ako je stanovené v Kompetenčnom poriadku.
Investičný výbor najmä:
-	posudzuje návrhy predstavenstva na nakladanie s aktívami spoločnosti,
-	vyjadruje sa k návrhom plánu využitia súkromného sektora pre správu a nakladanie s aktívami,
-	poskytuje dozornej rade návrhy na vypracovanie dátových a legislatívnych analýz a stanoviská k navrhnutým spôsobom a metódam nakladania s aktívami spoločnosti vrátane očakávaných výnosov z rôznych stratégií nakladania,
-	predkladá dozornej rade stanovisko k obchodnému a finančnému plánu,
-	usmerňuje predstavenstvo pri vypracúvaní návrhov na spôsob riešenia jednotlivých pohľadávok voči jednotlivým dlžníkom.
 Členmi investičného výboru je Ing. Jozef Uhrík, člen predstavenstva Volkswagen Bratislava, a.s.., Ing. Juraj Vrškový, predseda Dozornej rady Tatrabanky, a.s. a p. Richard Lysakowski, poradca Koordinačnej jednotky pre reštrukturalizáciu a privatizáciu bánk a reštrukturalizáciu podnikového sektora pri Ministerstve financií SR.
V súčasnosti sa uskutočňuje medzinárodné výberové konanie na štvrtého člena investičného výboru, ktorý bude financovaný z prostriedkov PHARE. Po jeho výbere bude formovanie investičného výboru ukončené tak, aby sa skladal z piatich členov, z  toho dvoch zahraničných.

Činnosť agentúry sa uskutočňuje na základe vnútorných smerníc schválených dozornou radou, z ktorých najdôležitejšie sú:
-	Stanovy spoločnosti
-	Organizačný poriadok
-	Štatút dozornej rady
-	Štatút investičného výboru
-	Smernica na vykonávanie vnútornej kontroly a na vybavovanie sťažností, oznámení a podnetov útvarom vnútorného dozoru v podmienkach SK, a. s.,
-	Zásady obchodnej činnosti a Kompetenčný poriadok pre prácu s pohľadávkami
-	Rámcové postupy riešenia realizácie portfólia SK, a. s., prostredníctvom komerčných subjektov pre spravovanie a vymáhanie pohľadávok
-	Zásady odmeňovania zamestnancov spoločnosti
-	Kódex profesionálnej etiky zamestnancov SK, a. s.,
-	Program činnosti SK, a. s., zameraný proti legalizácii príjmov z trestnej činnosti.

Transparentnosť obchodných aktivít Slovenskej konsolidačnej, a.s. je ďalej zabezpečovaná
•	povinným nezávislým ocenením
V záujme zabezpečenia profesionálneho a transparentného rozhodovania o spôsobe nakladania s aktívami v súlade s hlavným cieľom spoločnosti je v Zásadách obchodnej činnosti SK, a.s. zakotvená povinnosť uplatňovania nezávislého odhadu možnej výťažnosti aktív prostredníctvom externých špecializovaných spoločností a tiež povinnosť pri ocenení majetku dlžníka využívať znalecké posudky súdnych znalcov.

•	dôsledným uplatňovaním princípu oddelenia rozhodovacej, výkonnej a kontrolnej funkcie, ktorý je zabudovaný do vnútorných smerníc spoločnosti.
Metodiku práce spoločnosti s pohľadávkami a ostatnými aktívami, ktoré sú v portfóliu spoločnosti upravujú Zásady obchodnej činnosti SK, a.s. vrátane Kompetenčného poriadku pre prácu s pohľadávkami. V uvedených zásadách je striktne oddelená právomoc výkonných a rozhodovacích orgánov spoločnosti. Jediným orgánom spoločnosti oprávneným na prijímanie rozhodnutí za SK, a.s. je predstavenstvo, ktoré konzultuje svoje rozhodnutia s investičným výborom, oboznamuje s nimi dozornú radu a jeho činnosť je monitorovaná aj útvarom vnútorného dozoru. Výkonná činnosť je rozdelená medzi odborné útvary spoločnosti. Pri rokovaniach a uzatváraní kontraktov sú okrem iných prítomní aj zamestnanci právneho odboru podľa rozhodnutia riaditeľky právneho odboru po predchádzajúcej dohode s riaditeľom odboru správy pohľadávok alebo odboru metodiky a analýz. V zmysle interných predpisov spoločnosti neprislúcha útvaru vnútorného dozoru výkonná a rozhodovacia právomoc, čím sa zabezpečuje nezávislosť a objektivita výkonu kontrolnej činnosti zamestnancov tohto útvaru. Pre uplatnenie princípu oddelenia rozhodovacej, výkonnej a kontrolnej funkcie sú tiež vytvorené kontrolné mechanizmy zabezpečujúce objektivitu výkonu kontrolných funkcií prostredníctvom zloženia a kompetencií orgánov spoločnosti.

•	uplatňovaním princípu verejnej informovanosti
Uplatňovanie princípu verejnej informovanosti je zakomponované do vnútorných smerníc
a pravidiel spoločnosti. Okrem toho, zoznam pohľadávok je uverejnený na web stránke
Slovenskej konsolidačnej, a.s. a priebežne sa aktualizuje. Informácie o pohľadávkach, resp.
balíkoch pohľadávok, ktoré SK, a.s. ponúka formou inzerátov na spravovanie alebo
postúpenie je taktiež publikované prostredníctvom INTERNETu a v hlavných ekonomických 
denníkoch. Na INTERNETe už sú publikované aj najdôležitejšie vnútorné smernice
spoločnosti v slovenskej a pripravujú sa aj v anglickej jazykovej mutácii.

Najdôležitejšie pravidlá pre prácu s pohľadávkami obsahujú:
-	Smernica č. 11 - Rámcové postupy spolupráce s komerčným sektorom 
-	Zásady obchodnej činnosti spoločnosti Slovenská konsolidačná, a.s., Dodatok č.1 upravujúci postúpenie pohľadávok, Kompetenčný poriadok pre prácu s pohľadávkami spoločnosti Slovenská konsolidačná, a.s.

Rámcové postupy spolupráce s komerčným sektorom  presne upravujú postup pri výbere komerčných spoločností pre nasledovné oblasti: 
1.	Preberanie dokumentácie
2.	Analytická činnosť
3.	Organizačné poradenstvo
4.	Právne poradenstvo
5.	Sprostredkovanie investora
6.	Činnosť spojená so správou a vymáhaním pohľadávok
7.	Iné špecializované služby

Sú stanovené štyri formy výberového konania, na základe ktorých je možné začať spoluprácu s komerčnou spoločnosťou:
-	obchodná verejná súťaž,
-	verejné výberové konanie,
-	vnútorné výberové konanie,––––– len pri splnení aspoň jednej zo striktne stanovených 
-	priame zadanie.                               podmienok

Zároveň sú stanovené aj prísne diskvalifikačné kritériá, po naplnení ktorých nie je možná ďalšia spolupráca s daným subjektom:
-  záujemca je v konkurze alebo likvidácii,
-  bol proti nemu zamietnutý návrh na vyhlásenie konkurzu pre nedostatok majetku,
      - má v Slovenskej republike alebo krajine svojho sídla evidované daňové alebo colné   nedoplatky vymáhané výkonom rozhodnutia,
-  má v Slovenskej republike alebo krajine svojho sídla evidované nedoplatky poistného        do zdravotného poistenia, nemocenského poistenia, dôchodkového zabezpečenia a v prípade slovenských  subjektov aj nedoplatky v  príspevku na poistenie v          nezamestnanosti, ktoré  sú  vymáhané výkonom rozhodnutia, 
- záujemca alebo členovia jeho štatutárnych orgánov boli právoplatne odsúdení za trestné  činy majetkovej povahy alebo iné trestné, resp. protiprávne kroky,  ktorých skutková        podstata súvisí s podnikaním,
- záujemca je odborne nespôsobilý vykonávať zverenú činnosť,
- záujemca sa zúčastnil na príprave a vyhotovení zadania (konflikt záujmov).

O výbere spoločnosti rozhoduje vždy predstavenstvo SK, a.s. Uzatváranie zmluvného vzťahu s dodávateľom inou ako písomnou formou je neprípustné.

Zásady obchodnej činnosti spoločnosti SK, a.s. a Kompetenčný poriadok pre prácu s pohľadávkami spoločnosti SK, a.s. definujú metodiku postupu práce spoločnosti s pohľadávkami a ostatnými aktívami, ktoré sú v portfóliu spoločnosti. Tieto zásady určujú, za akých podmienok môžu byť použité jednotlivé formy a metódy práce s pohľadávkami. Základným kritériom pre prácu s pohľadávkami je zabezpečenie ich urýchleného vysporiadania a maximálneho možného výnosu. V súlade s týmto kritériom sa stanovuje výber konkrétnych postupov pre riešenie jednotlivých pohľadávok.

Osobitná pozornosť sa venuje minimalizácii rizika odkupovania pohľadávok samotnými dlžníkmi alebo subjektami konajúcimi s nimi v zhode, ktorí už preukázali, že nadobudnutý majetok nie sú schopní spravovať efektívne. Zabezpečuje sa čestným prehlásením zo strany záujemcu, preverovaním z dostupných informácií a v prípade dodatočného zistenia prepojenosti sankciou vo výške nominálnej hodnoty neoprávnene získanej pohľadávky.

Pri práci s pohľadávkami aplikuje SK, a.s. nasledovné štandardné postupy:

   1.   Postúpenie pohľadávky 
2.	Kapitalizácia pohľadávky 
3.	Realizácia záložných práv na majetok dlžníka, resp. ručiteľa 
4.	Vymáhanie pohľadávky prostredníctvom exekúcie 
5.	Vymáhanie pohľadávky prostredníctvom konkurzu 
6.	Vymáhanie pohľadávky prostredníctvom súdu 
7.	Mimosúdna dohoda s dlžníkom 
8.	Zverenie pohľadávky do mandátnej správy alebo vymáhania 
9.	Delenie, spájanie a výmena pohľadávok 
10.	Odpis pohľadávky 
11.	Započítanie pohľadávky 

Pred rozhodnutím o ďalšom postupe sú vždy vypracovávané odborné právne stanoviská so zapracovaním jednotlivých variantných riešení s dodržaním zásady transparentnosti, mini-
málneho rizika a maximálneho výnosu v navrhovanom postupe.

Mimoriadna pozornosť sa venuje postúpeniu pohľadávok na tretí subjekt. Preto v záujme precizovania postupov pri predaji pohľadávok, jasnej definície kritérií pre posudzovanie ponúk a zrýchlenia procesov predaja, je Dodatkom č.1 prepracovaný bod 1. Postúpenie pohľadávky.

K postúpeniu pohľadávok SK, a.s. pristúpi vtedy, ak takéto riešenie predstavuje najoptimálnejší variant riešenia, to znamená, že zabezpečenie návratnosti pohľadávky inými formami je pre  SK, a.s. menej efektívne, čo je nutné preukázať v spracovanom návrhu riešenia, a to vzájomným porovnaním očakávanej výťažnosti jednotlivých alternatív.

Charakteristika portfólia pohľadávok a výsledky obchodných činností SK, a. s.,
Charakteristika portfólia
     	
Portfólio SK, a.s. tvoria rizikové pohľadávky, ktoré boli v rámci predprivatizačnej reštrukturalizácie VÚB, a.s., SLSP, a.s. a IRB, a.s. presunuté v dvoch vlnách (22.12.1999 a 28.6.2000) zahrňujúcich 5772 úverových a podsúvahových účtov v celkovej zostatkovej hodnote 96,9 mld. Sk. Podrobnejšie údaje sú v prílohe č.1. Postúpené portfólio bolo analyzované ako celok a následne roztriedené na časti z hľadiska jeho budúcej realizácie.
	
Prvotná analýza súvahového portfólia Slovenskej konsolidačnej, a.s. bola uskutočnená na základe kritérií podstatných pre budúcu realizáciu portfólia a na základe údajov poskytnutých dotknutými bankami ku dňu postúpenia. Štruktúra portfólia podľa rôznych kritérií je uvedená v prílohách 2 až 6. Z hľadiska potenciálnej návratnosti pohľadávok aj použiteľných nástrojov vymáhania má osobitný význam štruktúra portfólia podľa právneho stavu.

Prehľad súvahového portfólia podľa právneho stavu

Názov položky	Pohľadávky v súdnom konaní	Pohľadávky v exekúcii	Pohľadávky v konkurze a vyrovnaní	Pohľadávky v likvidácii	Ostatné pohľadávky	Celkom	

Klienti (ks)	579	977	1 464	42	419	3 481	
Klienti (%)	16,63%	28,07%	42,06%	1,21%	12,04%	100,00%	
 	 	 	 	 	 	 	
Pohľadávky (Sk)	6 938 450 923,19	5 939 592 100,08	63 343 780 624,84	1 028 179 120,27	17 678 881 932,05	94 928 884 700,44	
Pohľadávky (%)	7,31%	6,26%	66,73%	1,08%	18,62%	100,00%	

Ako tabuľka ukazuje, 7,31 percent objemu pohľadávok je voči klientom, kde prebieha nejaká forma súdneho konania. možnosti realizácie portfólia agentúrou sú pritom podstatne závislé na právnom prostredí, interpretácii relevantných právnych noriem a vymožiteľnosti práva.

Najvýraznejší podiel v čase postúpenia pohľadávok mali pohľadávky v konkurze, na ktoré z hľadiska počtu dlžníkov pripadalo 42 % a z hľadiska objemu až 66,7 % portfólia. Druhý najväčší podiel pripadal na pohľadávky v exekúcii. Z pohľadu počtu dlžníkov to predstavovalo 28 % a v objemovom vyjadrení 6,3 %.

Portfólio spoločnosti bolo rozdelené do viacerých balíkov z rôznych analytických hľadísk, dôležitých pri riešení pohľadávok:

Dlžníci v konkurznom konaní – rozsah postúpeného portfólia subjektov – klientov, ktorí sa nachádzajú v konkurznom konaní je charakterizovaný počtom 1464 klientov, čo predstavuje 42,06 % z celkového počtu postúpených pohľadávok klientov SK, a.s. v súhrnnej hodnote takmer 63,3 mld. Sk, čo predstavuje 66,73 % z celkového objemu postúpených pohľadávok. V súčasnej dobe sa uskutočňuje podrobná analýza tohto „balíka“, ktorá je ale limitovaná kvalitou informácií poskytnutých dotknutými bankami. Preto prebieha písomné oslovovanie správcov konkurzných podstát so žiadosťou o poskytovanie údajov o stave a priebehu konkurzných konaní.

Poľnohospodárstvo – rozsah postúpeného portfólia z odvetvia poľnohospodárstva, ktorý postúpili dotknuté banky k termínom postúpenia pohľadávok je charakterizovaný počtom 604 úverových účtov (t.j. 214 klientov), čo predstavuje 10,46 % z celkového počtu postúpených pohľadávok v  súhrnnej hodnote takmer 2,83 mld. Sk, čo predstavuje 2,93% z celkového objemu postúpených pohľadávok. pohľadávky z tejto skupiny rieši SK, a.s. v spolupráci s Konsolidačnou bankou, š.p.ú. 

Strojárenstvo – rozsah postúpeného portfólia z odvetvia strojárenstvo, ktorý postúpili dotknuté banky k termínom postúpenia pohľadávok je charakterizovaný počtom 289 úverových účtov (t.j. 123 klientov), čo predstavuje 5,01 % z celkového počtu postúpených pohľadávok v súhrnnej hodnote takmer 10,144 mld. Sk, čo predstavuje 10,44 % celkového objemu postúpených pohľadávok. Pohľadávky z tejto skupiny rieši SK, a.s. taktiež v spolupráci s Konsolidačnou bankou, š.p.ú.
 
Dlžníci s objemom záväzku do 10,0 mil. Sk – rozsah postúpeného portfólia subjektov – klientov, ktorých celková angažovanosť je do 10 mil. Sk, ktoré dodali jednotlivé banky k termínom postúpenia pohľadávok je charakterizovaný počtom 2 740 účtov (t.j. 2 115 klientov), čo tvorí 47,45 % z celkovo postúpených účtov, v súhrnnej zostatkovej hodnote cca 5,4 mld. Sk, čo tvorí 5,57 % z celkovo presunutých pohľadávok.  

Česká republika – rozsah postúpeného portfólia subjektov, ktorým boli úvery poskytnuté v CZK resp. sídlo majú v ČR, ktorý postúpili dotknuté banky k termínom postúpenia pohľadávok je charakterizovaný počtom 93 úverových účtov (t.j. 56 klientov), čo predstavuje 1,61 % z celkového počtu postúpených pohľadávok v súhrnnej hodnote takmer 3,1 mld. Sk, čo predstavuje 2,93 % z celkového objemu postúpených pohľadávok.

Dôležitou stránkou analýzy portfólia je organizácia procesu odovzdávania a preberania dokumentácie k postúpeným pohľadávkam medzi VÚB, a.s., SLSP, a.s., IRB, a.s. a SK, a.s. V rámci dohodnutých časových harmonogramov SK, a.s. analyzuje a identifikuje vhodné súbory pohľadávok tak, aby mohlo byť zverejňovanie ich ponuky záujemcom zlaďované so sprístupnením a preberaním príslušnej dokumentácie. IRB, a.s. vypovedala Mandátnu zmluvu k 31.10.2000 a požiadala SK, a.s. o prevzatie dokumentácie najneskôr do 31.12.2000.

Výsledky realizácie pohľadávok v roku 2000

Z predbežných výsledkov analýzy k 31.12.2000 vyplýva, že SK, a.s. použila inštitút konkurzu u ďalších takmer 40 klientov. V zmysle mandátu prihlášky do konkurzu v mene SK, a.s. podávajú po jej predchádzajúcom súhlase a posúdení príslušné právne odbory pobočiek, ktoré na základe mandátnych zmlúv do momentu prevzatia dokumentácie Slovenskou konsolidačnou, a.s. spravujú postúpené pohľadávky.

V priebehu roka 2000 došlo k nasledujúcim zmenám v obchodnom portfóliu:

Počet pohľadávok vymáhaných prostredníctvom súdneho konania vzrástol o päť pohľadávok. Podanie návrhu na začatie súdneho konania – žalôb o zaplatenie dlhu – zabezpečujú, podľa mandátnej zmluvy, pobočky materských bánk. V súvislosti s obmedzovaním mandátu bánk, tieto činnosti postupne zabezpečuje právny odbor SK, a.s. Prvé skúsenosti z podania žaloby vo vlastnom mene sa získali pri vymáhaní pohľadávok – 8 úverových zmlúv z prevzatého portfólia IRB, a.s. SK, a.s. Bratislava.

Výrazný nárast nastal v počte návrhov na začatie exekučných konaní (cca 100 prípadov). Do tohto počtu sú zahrnuté aj začaté exekúcie voči ručiteľom.

Počet celkovo spravovaných pohľadávok sa znížil k 26.1.2001 o 28 a to z dôvodu ich zaplatenia v plnej výške, v celkovej hodnote 20,7 mil. Sk. K 31.12.2000 sa počet postúpených pohľadávok znížil o 31 (v objeme 335,7 mil. Sk) z dôvodu získania titulu na odpis ako daňovo uznaný výdaj (v zmysle zákona o dani z príjmov). V súvislosti s dodatočným zaúčtovaním odpisov so spätnou valutou k 31.12.2000 predpokladáme objem vo výške cca. 2 mld. Sk. Ide vo väčšine o prípady, u ktorých nadobudlo právoplatnosť rozhodnutie súdu o zamietnutí návrhu na konkurz z dôvodu nedostatku majetku dlžníka. Takmer všetky tieto pohľadávky bude SK, a.s. naďalej sledovať v podsúvahe, nakoľko existujú v budúcnosti ešte možnosti ich aspoň čiastočného vysporiadania. K 26.1.2001 počet pohľadávok určených na odpis predstavuje celkove 69 v hodnote 599 mil. Sk. V súvislosti s dodatočným zúčtovaním objemov so spätnou valutou k 31.12.2000 predpokladáme objem cca 2 mld. Sk. 

V súvislosti s postúpením pohľadávok za odplatu v objeme cca. 125 mil. Sk sa znížil počet spravovaných pohľadávok – klientov o 2.

Celkovo sa k 31.12.2000 sa reálne znížil stav o 59 spravovaných pohľadávok oproti celkovému stavu k ich postúpeniu na SK, a.s.  

Okrem vlastnej práce s pohľadávkami je SK, a.s. aj majoritným akcionárom spoločnosti Nový Calex, a.s. Kapitalizáciou časti pohľadávok v objeme 1 220 mil. Sk sa ním stala v čase, keď sa v dôsledku dlhodobo nahromadených problémov a chýb Nový Calex, a.s. už nachádzal v kritickom stave. Úsilie SK, a.s. sa preto koncentrovalo na udržanie podniku v činnosti a nevyhnutnú reštrukturalizáciu spoločnosti tak, aby mohla vzbudiť reálny záujem strategického investora. SK, a.s. taktiež eviduje akcie Poštovej banky, a.s. vo výške 1 750,7 mil. Sk, čo predstavuje 46 %-ný podiel.

V nadväznosti na celkovú analýzu boli vypracované analýzy vybraných častí portfólia Slovenskej konsolidačnej, a.s. v zmysle základnej stratégie a zámerov spoločnosti v roku 2001, ktoré preddefinovali budúce riešenie portfólia tzv. „balíkmi“, riešenými ako celky:

Pilotný projekt I – SK, a.s. v spolupráci s Barents Group (USAID) pripravuje predaj presne vyšpecifikovaného balíka pohľadávok investorovi. Fyzické preberanie komplexnej dokumentácie dlžníkov z jednotlivých bánk bolo ukončené a v súčasnosti končia audítorské práce vo vzťahu k posudzovaniu dlžníkov. „Due diligence“ ponúkaných pohľadávok uskutočnila audítorská firma Deloitte & Touche. Zároveň prebieha proces znaleckého ohodnocovania založeného majetku dlžníkov.

Pilotný projekt II – SK, a.s. v spolupráci so Svetovou bankou a predovšetkým s reštrukturalizovanými bankami špecifikuje tú časť portfólia, pri ktorej je vymožiteľnosť blízka nule. Takáto časť bude riešená postúpením balíka, resp. balíkov pohľadávok na investorov z radov právnych alebo vymáhačských kancelárií. Postúpením uvedeného balíka, resp. balíkov príde k „prečisteniu“ portfólia. Množstvo klientov, u ktorých dotknuté banky uvádzajú nulovú výťažnosť k termínu 31.10.2000 je charakterizovaný počtom 2 238 účtov (t.j. 1 345 klientov), čo tvorí 38,87 % z celkovo postúpených účtov, v súhrnnej zostatkovej hodnote cca 39,73 mld. Sk, čo tvorí 41,85% z celkovo presunutých pohľadávok.

V súlade so schválenou stratégiou riešenia portfólia  pohľadávok voči dlžníkom presunutým v I. a II. vlne boli na rok 2001 mimo Pilotného projektu I. (v spolupráci s USAID-balík pohľadávok mix), Pilotného projektu II. (Svetová banka/PHARE-predaj stratových pohľadávok) a balíkových predajoch III. a IV.  (v spolupráci s víťazom PHARE tendra) pripravované aj individuálne obchodné verejné súťaže na predaj pohľadávok, tak aby  v priebehu roka 2001 bolo realizovaných 4-6  takýchto tendrov. Teda popri postupe zodpovedajúcom charakteru prípravy veľkého balíka pre Pilotný projekt I., ktorý v nadväznosti na všeobecnú požiadavku potenciálnych investorov zvyšujeme z 6,8 mld. Sk na 11–11,5 mld. Sk, paralelne sa rozpracúva a pripravuje aj ďalšie postupy realizácie pohľadávok. V tomto zmysle na jednej strane systematicky uskutočňuje marketingový monitoring záujmu potencionálnych investorov a na druhej strane vypracúva čiastkové analýzy vybraných segmentov portfólia ako i vybraných jednotlivých pohľadávok z hľadiska identifikácie možností ich čo najefektívnejšieho a najrýchlejšieho vysporiadania. Na tomto základe bol ako jeden z účelných postupov vysporiadania pohľadávok zvolený inzerovaný predaj vybraných pohľadávok voči 14 subjektom, uverejnený 6.12.2000. Subjekty boli vybrané a analyzované tak aby reprezentovali súčasný stav portfólia Slovenskej konsolidačnej, a.s.. Do súťaže neboli zaradené pohľadávky voči fyzickým osobám.

Uvedený predaj by mal zreálniť očakávania Slovenskej konsolidačnej, a.s. vo vzťahu k výnosnosti predaja pohľadávok touto cestou. Zároveň bude slúžiť ako určitý etalón výnosnosti k balíkovému predaju a tiež iným formám riešenia pohľadávok uplatňovaných v Slovenskej konsolidačnej, a.s..

U uvedených pohľadávok bola vypracovaná analýza možných riešení, pričom riešenie formou odplatného postúpenia pohľadávky musela analýza potvrdiť ako najekonomickejšie. Len takéto pohľadávky boli zaradené do predaja. Následne boli začaté práce na súdnoznaleckom ohodnotení pohľadávok prostredníctvom externých súdnych znalcov. Výsledkom opakovane (v SR aj ČR nákladom 2,5 mil. výtlačkov) inzerovanej obchodnej súťaže bol transparentný záujem cca 50 subjektov o kúpu uvedených pohľadávok. V termíne do 15.2.2001 bolo predložených celkovo 38 ponúk na odplatné postúpenie pohľadávok, pričom záujemcovia boli povinní splniť viacero administratívnych aktov v záujme zvýšenia transparentnosti predaja (zmluva o mlčanlivosti, zmluva o ekonomickej a personálnej neprepojenosti s dlžníkom, výpis z OR a pod.). Celý priebeh súťaže je monitorovaný notárkou, ktorá vyhotovovala priebežne z jednotlivých fáz súťaže notárske zápisnice. 

Predstavenstvo Slovenskej konsolidačnej, a.s. zahájilo vyhodnocovanie uvedenej súťaže 23.2.2001 s tým, že o výsledku súťaže bude informovať verejnosť na svojej internetovej stránke.

K 22.12. 2000 SK, a.s. prevzala dokumentáciu týkajúcu sa celého spracovaného portfólia, t.j. 104 klientov v objeme takmer 4 mld. Sk.

Východisková analýza celkového portfólia i jeho vybraných častí, predbežné poznatky o vývoji nákladov a výnosov z plnenia mandátnych zmlúv s VÚB, a.s., SLSP, a.s. a IRB, a.s., ako aj  dobudovanie východiskovej organizačnej štruktúry samotnej SK, a.s., umožnili zostavenie jej obchodno-finančného plánu na rok 2000.  Jeho základná filozofia sa odvodila jednak z analýzy celkového portfólia a jednak z analýzy jeho častí, resp segmentov, účelovo vybraných z hľadiska vhodnosti a výhodnosti realizácie pohľadávok v súboroch i jednotlivo.

Schválený obchodno-finančný plán na rok 2000 predpokladal inkaso finančných zdrojov vo výške 493,2 mil. Sk a plánované výdavky v objeme 216,6 mil. Sk. Predbežný výsledok za rok 2000 zatiaľ predstavuje zinkasovanie finančných zdrojov vo výške 491,2 mil. Sk. Výdavky za toto obdobie tvorili 75,7 mil. Sk (toho času účtovanie do roku 2000 v oblasti príjmov tak aj v oblasti výdajov ešte prebieha).

Predbežné plnenie obchodno-finančného plánu za rok 2000

Identifikované legislatívne problémy a námety na ich riešenie

     	Na základe prvých praktických skúseností je možné identifikovať dve skupiny legislatívnych problémov, ktoré nepriaznivo pôsobia na činnosť SK, a. s., znižujú výnos z vysporadania pohľadávok a zvyšujú tak fiškálne náklady.

     	Prvú skupinu tvoria nedoriešené problémy v rozhodovacej právomoci súdov, v dôsledku ktorých sa spochybňuje, alebo oslabuje postavenie SK, a. s. ako veriteľa. K nim patria:

1. Existencia nejednotnosti právnych názorov na postupovanie pohľadávok a s tým spojené procesné nástupníctvo postupníka.
Pri postúpení pohľadávok dochádza k zmene v osobe veriteľa, čo spôsobuje zmenu aktívnej alebo pasívnej legitimácie v procesnoprávnom konaní. V praxi jedna skupina sudcov zastáva názor, že pri postúpení pohľadávky s prechodom hmotného práva dochádza rovnako k procesnoprávnym dôsledkom, na základe čoho súd pokračuje v konaní s novým účastníkom, či už na strane navrhovateľa alebo odporcu a to bez toho, aby súd rozhodoval o pristúpení alebo zámene účastníkov v konaní postupom, ktorý vyžaduje ustanovenie § 92 OSP.  K procesnoprávnym dôsledkom dochádza ex lege. Argumentuje sa tým, že na nadobúdateľa prechádzajú tiež akékoľvek práva spojené s predmetom sukcesie, teda aj procesné právo. Za predpokladu, že o konkrétnej pohľadávke v rámci súdneho konania rozhoduje súd, resp. senát, ktorý je zástancom tohto názoru, nemá SK, a.s. pri vymáhaní pohľadávok od dlžníkov problémy.
V prípade, že sudcovia zastávajú názor, že pri postúpení pohľadávok nedochádza k zmene účastníkov ex lege, ale je nevyhnutné s prechodom hmotného práva upraviť aj procesnoprávne dôsledky tak, že sa bude vyžadovať dodržiavanie ustanovenia § 92 OSP, čo znamená, že nový veriteľ, teda SK, a.s. musí zo zákona požiadať o súhlas s pristúpením alebo vstúpením nového účastníka do konania na miesto pôvodného účastníka, k čomu je ale nevyhnutný súhlas ďalšieho účastníka konania – dlžníka pre zrealizovanie tejto zámeny. Pri presadzovaní tohto názoru a postupu dochádza k negatívnym následkom a to z hľadiska možného plynutia premlčacích a prekluzívnych lehôt, predovšetkým pre nového veriteľa, teda SK, a.s.
Vzhľadom k tomu, že súdy uplatňujú aj jeden aj druhý právny názor pri svojom rozhodovaní, by značne vyriešilo celú patovú situáciu zjednocujúce rozhodnutie Najvyššieho súdu SR a to v tom zmysle, že procesnoprávne dôsledky prechádzajú na nového účastníka ex lege. Takéto usmernenie Najvyššieho súdu SR by odstránilo právnu neistotu a pracnosť pri právnej úprave vymáhania každého prípadu osobitne a to v závislosti od existencie toho ktorého právneho názoru.   
2.  Ďalšou rozpornosťou v rámci legislatívy je problematické ustanovenie § 7 ods. 4 zákona o konkurze a vyrovnaní (ďalej len ZKV). Podľa tohto ustanovenia ak došlo k zmene veriteľa počas konkurzu, účastníkom konkurzu sa namiesto pôvodného veriteľa stáva nový veriteľ. Tento ale musí uvedenú skutočnosť preukázať formou notárskej zápisnice. Aj keď posledná novela ZKV nadobudla účinnosť 1.8.2000, niektorí sudcovia považujú § 7 ods. 4 za retroaktívny a teda požadujú doloženie postúpenia pohľadávok formou notárskej zápisnice. Vzhľadom na to, že pohľadávky z bánk boli na SK, a.s. postúpené pred účinnosťou novely ZKV, toto postúpenie nie je možné spätne notárskou zápisnicou vykonať. Tento problém sa snažíme vyriešiť aspoň notárskym osvedčením o postúpení pohľadávok. Takúto formu však nemusí akceptovať každý súd, pretože presne nespĺňa požiadavku vyslovenú v citovanom paragrafe. Ak súd zaujme takýto názor môže rozhodnúť o nepripustení zmeny účastníkov konkurzu. S aplikáciou ustanovenia § 7 ods. 4 vznikli problémy prakticky na všetkých súdoch SR. Dôvodom týchto problémov je nejednotnosť názoru sudcov na uplatňovanie predmetného ustanovenia v praxi. Táto nejednotnosť má svoje dôsledky aj pri rozhodovaní konkurzných sudcov pri rozvrhovom konaní, kde konečné rozhodnutie  konkurzní sudcovia odďaľujú.
3. Ďalším okruhom problémov s ktorými sa SK, a.s. v praxi stretáva, sú neúmerne dlhé lehoty  stanovené pre pojednávania v rámci konkurzných konaní. Vzhľadom na to, že lehoty ktoré by striktne upravovali termín vytýčenia jednotlivých pojednávaní v konkurzných veciach, ZKV neupravuje, je na vôli sudcu, kedy stanoví pojednávanie vo veci samej. Príslušný krajský súd síce v zákonom stanovenej tridsaťdňovej lehote rozhodne o lehote, na ktorú vytýči prieskumné pojednávanie, avšak samotný termín, na ktorý toto pojednávanie určí je neúmerne časovo vzdialený. Termín, na ktoré je stanovené ďalšie pojednávanie vo veci je určený v niektorých prípadoch o 10 až 14 mesiacov. Takto stanovené lehoty sú neúmerne dlhé a zvýhodňujú dlžníkov. Odsun pojednávania na ďalší termín býva spôsobený neúčasťou správcu, prípadne úpadcu na konaní, pričom konkurzní sudcovia túto neúčasť neriešia uplatňovaním procesnoprávnych sankcií ale len odsunom pojednávania.
4. Konkurzní sudcovia s postúpením pohľadávky odmietajú v niektorých prípadoch uznať prechod záložných práv na nového veriteľa, pričom zo zákona je záložná zmluva sukcesorickým právnym vzťahom, ktorého existenciu podmieňuje existencia úverového vzťahu. Záložná zmluva je zo zákona  zmluvným zabezpečením úverového vzťahu a nie naopak.

Kedže pri reštrukturalizácii bankového sektora dochádza k cesii značného objemu klasifikovaných pohľadávok, v dôsledku nejednotnej rozhodovacej praxe súdov môže a v konečnom dôsledku vo väčšine prípadov aj dochádza k spochybneniu právneho postavenia postupníka (SK, a.s.) ako účastníka súdnych konaní a k poškodeniu jeho práv a právom chránených záujmov. V konečnom dôsledku sa tým znižuje výťažnosť portfólia Slovenskej konsolidačnej, a.s. a zvyšuje sa fiškálny náklad na reštrukturalizáciu.

											Príloha č.1

(ks)
	VÚB, a.s.	SLSP, a.s.	IRB, a.s.	Celkom	
1. vlna					
Počet klientov	539	494	52	1 076	
Počet súvahových a podsúvahových účtov	
1 255	
759	
104	
2 118	
2. vlna					
Počet klientov	851	1 571	0	2 420	
Počet súvahových a podsúvahových účtov 	
1 780	
1 874	
0	
3 654	
1. a 2. vlna					
Počet klientov	1 382	2 061	52	3 481	
Počet súvahových a podsúvahových účtov 	
3 035	
2 633	
104	
5 772	

POZN.: Údaje o Počte klientov „Celkom“ nepredstavujú jednoduché súčty za jednotlivé banky resp. vlny z dôvodu, že niektorí dlžníci boli klientmi viacerých bánk.
 (v Sk)
	VÚB, a.s.	SLSP, a.s.	IRB, a.s.	Celkom	
1. vlna					
Súvahové pohľadávky	
36 297 684 745,08	
20 398 767 276,46	
4 969 241 330,47	
61 665 693 352,01	
Podsúvahové pohľadávky	
1 044 464 976,00	
0	
0	
1 044 464 976,00	
1. vlna spolu	37 342 149 721,08	20 398 767 276,46	4 969 241 330,47	62 710 158 328,01	
2. vlna					
Súvahové pohľadávky	
20 363 878 562,14	
12 899 312 786,30	
0	
33 263 191 348,44	
Podsúvahové pohľadávky	
9 35 173 426,28	
0	
0	
9 35 173 426,28	
2. vlna spolu	21 299 051 988,42	12 899 312 786,30	0	34 198 364 774,72	
1. a 2. vlna					
Súvahové pohľadávky	
56 661 563 307,22	
33 298 080 062,76	
4 969 241 330,47	
94 928 884 700,45	
Podsúvahové pohľadávky	
1 979 638 402,28	
0	
0	
1 979 638 402,28	
1. a 2. vlna spolu	58 641 201 709,50	33 298 080 062,76	4 969 241 330,47	96 908 523 102,73	

Príloha č. 2
Sumárna súvahová pohľadávka SK, a.s. rozdelená z hľadiska jej základného vnútorného členenia v objemovom i percentuálnom vyjadrení, t.j. celková istina, celkové úroky, ostatné pohľadávky, pričom najvyšší objem 68,691 mld. Sk predstavuje istina, t.j. 72,36 %.	

	

Názov položky	v Sk	v %	
Pohľadávky celkom	94 928 884 700,44	100,00%	
z toho:			
- istina celkom	68 690 601 594,40	72,36%	
- úroky celkom	26 238 283 106,04	27,64%	
- ostatné pohľadávky	758 099 953,53	0,80%	
z úrokov celkom:			
- úroky základné	14 094 971 896,29	14,85%	
- úroky sankčné	12 143 311 209,75	12,79%	

Príloha č. 3

Prehľad súvahového portfólia SK, a.s. podľa právnej formy, pričom najvýraznejšiu skupinu tvoria podnikateľské fyzické osoby v počte 1 432 dlžníkov, t.j. 41,14 %.	

Názov položky	AS	DR	KS	OP	PO	RO	SRO	SP	VOS	I	Celkom	
 	 	 	 	 	 	 	 	 	 	 	 	
Klienti (ks)	349	177	1	2	1 432	1	1 044	74	14	387	3 481	
Klienti (%)	10,03%	5,08%	0,03%	0,06%	41,14%	0,03%	29,99%	2,13%	0,40%	11,12%	100,00%	

Legenda:

Právna forma
KÓD

akciová spoločnosť
AS

družstvo
DR

komaditná spoločnosť
KS

obecný podnik
OP

podnikateľ - fyzická osoba
PO

rozpočtová organizácia
RO

spoločnosť s ručením obmedzeným
SRO

štátny podnik
SP

verejná obchodná spoločnosť
VOS

iné
I

Príloha č. 4
Prehľad úverového portfólia SK, a.s. podľa počtu klientov resp. úverových účtov a objemu. Najväčší počet klientov, t.j. 1 304, čo predstavuje 37,46 % spadá do pohľadávkového objemového intervalu od 1,0 mil. Sk do 10,0 mil. Sk (vrátane). V uvedenom objemovom intervale sa nachádza taktiež najväčší počet úverových účtov, t.j. 2 440 čo predstavuje 42,38 %.	

	

Úverové pohľadávky	Počet klientov	Počet klientov	Objem	Objem	
	(v ks)	(v %)	(v Sk)	(v %)	
od 0,0 mil. Sk do 0,1 mil. Sk (vrátane)	151	4,34%	7 983 957,41	0,01%	
od 0,1 mil. Sk do 1,0 mil. Sk (vrátane)	718	20,63%	332 159 836,31	0,35%	
od 1,0 mil. Sk do 10,0 mil. Sk (vrátane)	1 304	37,46%	5 257 830 207,86	5,54%	
od 10,0 mil. Sk do 50,0 mil. Sk (vrátane)	927	26,63%	21 991 914 050,57	23,17%	
od 50,0 mil. Sk do 150,0 mil. Sk (vrátane)	266	7,64%	22 233 941 987,96	23,42%	
od 150,0 mil. Sk do 300,0 mil. Sk (vrátane)	63	1,81%	13 713 321 322,08	14,45%	
od 300,0 mil. Sk do 500,0 mil. Sk (vrátane)	29	0,83%	11 421 165 261,09	12,03%	
od 500,0 mil. Sk do 1 000,0 mil. Sk (vrátane)	18	0,52%	12 130 149 965,30	12,78%	
nad 1 000,0 mil. Sk	5	0,14%	7 840 418 111,84	8,26%	
 	 	 	 	 	
Spolu	3 481	100,00%	94 928 884 700,44	100,00%	

Úverové pohľadávky	Počet úverových účtov	Počet úverových účtov	Objem	Objem	
	(v ks)	(v %)	(v Sk)	(v %)	
od 0,0 mil. Sk do 0,1 mil. Sk (vrátane)	283	4,92%	14 385 787,50	0,02%	
od 0,1 mil. Sk do 1,0 mil. Sk (vrátane)	1 356	23,55%	632 763 221,54	0,67%	
od 1,0 mil. Sk do 10,0 mil. Sk (vrátane)	2 440	42,38%	9 696 181 091,41	10,21%	
od 10,0 mil. Sk do 50,0 mil. Sk (vrátane)	1 300	22,58%	28 876 150 676,17	30,42%	
od 50,0 mil. Sk do 150,0 mil. Sk (vrátane)	260	4,52%	20 694 323 771,96	21,80%	
od 150,0 mil. Sk do 300,0 mil. Sk (vrátane)	87	1,51%	18 646 867 622,14	19,64%	
od 300,0 mil. Sk do 500,0 mil. Sk (vrátane)	18	0,31%	6 921 445 429,47	7,29%	
od 500,0 mil. Sk do 1 000,0 mil. Sk (vrátane)	11	0,19%	6 691 026 154,82	7,05%	
nad 1 000,0 mil. Sk	2	0,03%	2 755 740 945,44	2,90%	
 	 	 	 	 	
Spolu	5 757	100,00%	94 928 884 700,44	100,00%	

Príloha č. 5
Rozčlenenie úverových pohľadávok SK, a.s. v závislosti od stupňa ich zabezpečenia. Najväčší objem zo sledovaného rozsahu predstavuje skupina úplne nezabezpečených pohľadávok v objeme 40,944 mld. Sk, t.j.45,68 %. Tento alarmujúci údaj sa v súčasnosti analyzuje.	

Pomerný stupeň zabezpečenia	Počet úverových účtov	Počet úverových účtov	Zostatok pohľadávky	Zostatok pohľadávky	Hodnota zabezpečení	Hodnota zabezpečení	
(v %)	(v ks)	(v %)	(v Sk)	(v %)	(v Sk)	(v %)	
0,0%	2 630	45,68%	40 944 637 842,84	43,13%	0,00	0,00%	
od 0,0 % do 15,0 % (vrátane)	420	7,30%	10 751 309 665,13	11,33%	804 111 336,63	2,38%	
od 15,0 % do 30,0 % (vrátane)	434	7,54%	7 888 806 431,37	8,31%	1 744 368 638,38	5,16%	
od 30,0 % do 50,0 % (vrátane)	535	9,29%	8 641 369 542,39	9,10%	3 533 140 957,48	10,45%	
od 50,0 % do 80,0 % (vrátane)	565	9,81%	10 261 698 145,98	10,81%	6 533 554 181,55	19,33%	
od 80,0 % do 100,0 % (vrátane)	328	5,70%	6 642 748 173,60	7,00%	6 115 010 927,61	18,09%	
nad 100,0 %	845	14,68%	9 798 314 899,14	10,32%	15 074 794 051,42	44,59%	
 	 	 	 	 	 	 	
Spolu	5 757	100,00%	94 928 884 700,44	100,00%	33 804 980 093,07	100,00%	

Príloha č. 6
	
Rozčlenenie úverových pohľadávok SK, a.s. podľa OKEČ, pričom dominantné postavenie čo do počtu klientov a úverových účtov zaujímajú odvetvia: veľkoobchod a sprostredkovanie veľkoobchodu okrem motorových vozidiel v objeme 15,336 mld. Sk, čo predstavuje 644 úverových účtov a 397 dlžníkov.	
					
ODVETVIE	Počet úverových účtov	Počet klientov	Pohľadávky	Pohľadávky	
	(v ks)	(v ks)	(v tis Sk)	(v %)	
poľnohospodárstvo, poľovníctvo a súvisiace služby	646	241	2 959 329	3,12%	
lesníctvo, ťažba dreva a súvisiace služby	4	3	10 901	0,01%	
rybolov, chov rýb; služby v rámci rybolovu	2	2	17 733	0,02%	
ťažba čierneho a hnedého uhlia; ťažba rašeliny	15	7	1 311 171	1,38%	
ťažba ropy a zemného plynu; súvisiace služby okrem prieskumu	12	12	42 459	0,04%	
ťažba a úprava uránových a tóriových rúd	3	3	14 020	0,01%	
ťažba a úprava rúd	34	10	785 707	0,83%	
ťažba a úprava ostatných nerastov	14	9	191 588	0,20%	
výroba potravín a nápojov	476	253	11 061 088	11,65%	
textilná výroba	55	33	803 137	0,85%	
odevná výroba; spracovanie a farbenie kožušín	20	17	123 685	0,13%	
vyčiňovanie a úprava kože; výroba brašn. a sedlár. tovaru a obuvi	73	21	3 365 696	3,55%	
drevárska a korkárska výroba okrem výroby nábytku	201	116	3 542 491	3,73%	
výroba celulózy, papiera a výrobkov z papiera	7	6	616 786	0,65%	
vydavateľstvo, tlač a reprodukcia nahraných nosičov záznamu	38	25	751 809	0,79%	
výroba chemikálií a chemických výrobkov	33	15	716 750	0,76%	
výroba výrobkov z gumy a plastov	67	22	954 453	1,01%	
výroba ostatných nekovových minerálnych výrobkov	78	35	1 796 874	1,89%	
výroba kovov	38	19	1 751 929	1,85%	
výroba kovových konštrukcií a výrobkov okrem strojov a zariadení	109	57	2 287 390	2,41%	
výroba strojov a zariadení	176	70	7 190 182	7,57%	
výroba kancelárskych strojov a počítačov	14	2	182 374	0,19%	
výroba elektrických strojov a prístrojov	33	16	1 986 310	2,09%	
výroba rádiových, televíznych a spojových zariadení a prístrojov	14	6	855 605	0,90%	
výroba zdravotníckych, presných a optických prístrojov a hodín	12	5	667 196	0,70%	
výroba motorových vozidiel, prívesov a návesov	23	9	945 052	1,00%	
výroba ostatných dopravných zariadení	9	5	369 270	0,39%	
výroba nábytku	120	62	2 533 537	2,67%	
recyklovanie druhotných surovín	16	11	313 392	0,33%	
výroba a rozvod elektriny, plynu, pary a teplej vody	4	3	50 860	0,05%	
výroba a rozvod vody	3	1	15 979	0,02%	
stavebníctvo	220	155	2 737 458	2,88%	
predaj, údržba a oprava motorových vozidiel; MO predaj PHM	112	75	991 834	1,04%	
veľkoobchod a sprostredkovanie VO okrem mot. vozidiel	644	397	15 336 457	16,16%	
maloobchod okrem mot. vozidiel; oprava spotrebného tovaru	931	671	6 930 022	7,30%	
hotely a reštaurácie	400	290	4 941 506	5,21%	
pozemná doprava, potrubná doprava	258	189	2 124 620	2,24%	
vedľajšie a pomocné činnosti v doprave; cestovné kancelárie	31	20	255 064	0,27%	
peňažníctvo	9	6	2 730 207	2,88%	
činnosti súvisiace s finančným sprostredkovaním	2	2	33 682	0,04%	
činnosti v oblasti nehnuteľností	29	18	1 268 244	1,34%	
prenájom strojov a zariadení bez obsluhy	39	23	1 152 662	1,21%	
počítačové a súvisiace činnosti	8	7	63 932	0,07%	
výskum a vývoj	6	5	296 908	0,31%	
iné obchodné služby	120	74	2 331 176	2,46%	
verejná správa a obrana; povinné sociálne zabezpečenie	1	1	634	0,00%	
školstvo	2	1	2 915	0,00%	
zdravotníctvo a sociálna starostlivosť	7	5	379 709	0,40%	
činnosť členských organizácií	1	1	383	0,00%	
rekreačné, kultúrne a športové činnosti	30	23	494 186	0,52%	
ostatné služby	126	86	1 235 391	1,30%	
súkromné domácnosti s domácim personálom	91	75	90 064	0,09%	
exteritoriálne organizácie a združenia	30	11	2 018 659	2,13%	
ostatné	311	250	1 298 418	1,37%	
					
Spolu	5 757	3 481	94 928 885	100,00%	

Príloha č. 7

Budovanie organizačnej štruktúry

Mimoriadna naliehavosť požiadavky realizovať v rámci predprivatizačnej reštrukturalizácie bánk prvú vlnu postúpenia problémových pohľadávok z VÚB, a.s., SLSP, a.s. a IRB, a.s. do SK, a.s. ešte do konca roku 1999 spôsobila, že spoločnosť musela vzhľadom na krátkosť času od jej založenia začať činnosť v neúplnej a provizórnej organizačnej štruktúre.

Východisková podoba vlastnej organizačnej štruktúry sa sformovala v priebehu II. a III. štvrťroku 2000. V tomto období sa sformovala dvojúrovňová organizačná štruktúra, ktorej základnými článkami sa stali odbor správy pohľadávok, odbor metodiky a analýz, ekonomicko-finančný odbor, právny odbor a útvar vnútorného dozoru. V novembri roku 2000 boli vymenovaní členovia Investičného výboru. Súčasnú podobu organizačnej štruktúry zobrazuje schéma uvedená v prílohe č.7. 

Vytvorená organizačná štruktúra bola konštruovaná nielen za účelom maximálnej racionalizácie pracovných činností a optimalizácie riadiacich a informačných tokov, ale vo zvýšenej miere sa prihliadalo na systém kontroly pracovných výkonov každého článku spoločnosti a na dôsledné oddelenie rozhodovacej, výkonnej a kontrolnej činnosti. Základné zameranie práce jednotlivých odborov, útvaru vnútorného dozoru a investičného výboru je:

     Odbor správy pohľadávok
Činnosť odboru správy pohľadávok je zameraná na navrhovanie, usmerňovanie konkrétnych postupov a vykonávanie činnosti pri správe pohľadávok. Práca odboru je zameraná na znižovanie stavu pohľadávok, ich postupnú likvidáciu a optimalizáciu s tým spojených postupov.

Veľká časť práce je zameraná na vykonávanie prijatých postupov voči klientom, preveruje sa kompletnosť dokumentácie a komplexnosť postupov u prípadov preberaných z pobočiek, vyjadruje sa k ich návrhom na vysporiadanie pohľadávok. V tejto súvislosti je nevyhnutná spolupráca s ostatnými odbormi spoločnosti. Odbor preveruje reálnosť analýz pohľadávok vypracovaných odborom metodiky a analýz. 
Z právneho hľadiska je jeho práca kontrolovaná právnym odborom a z účtovného hľadiska ekonomicko-finančným odborom.

     Odbor metodiky a analýz
Hlavnou úlohou odboru metodiky a analýz je navrhovať najefektívnejšie riešenia vysporiadania pohľadávok, ďalej riešiť najzložitejšie úlohy spoločnosti spojené s rôznymi analýzami pohľadávok resp. pohľadávkových skupín a vypracovávaním metodík a postupov pre vymáhanie pohľadávok. 

Výsledky jeho činnosti z hľadiska realizovateľnosti pri ich aplikácii preveruje odbor správy pohľadávok a z účtovného hľadiska odbor ekonomicko-finančný. Nad celkovou koncepciou doporučeného riešenia dohliada investičný výbor a jeho konkrétnu formu z hľadiska záväzných pravidiel spoločnosti kontroluje útvar vnútorného dozoru. Právnu perfektnosť všetkých metodických materiálov a postupov upravuje právny odbor.

    
Ekonomicko-finančný odbor
Ekonomicko-finančný odbor začal činnosť prakticky hneď od vzniku SK, a.s. Postupne sa plnenie úloh sformovalo do súčasného stavu – do 4 relatívne samostatných okruhov, ktorými sú účtovníctvo, finančné rozbory a plánovanie, činnosť charakteru back office a zabezpečovacie (správcovské) činnosti.

Činnosť ekonomicko-finančného odboru je realizovaná v podmienkach permanentného auditu. Na vecnú správnosť účtovania dohliada aj útvar vnútorného dozoru.

     Právny odbor
Odbor zabezpečuje právnu ochranu spoločnosti, poskytuje právne služby, právne zabezpečuje všetky úkony spoločnosti a v plnom rozsahu zastupuje spoločnosť vo všetkých konaniach a na rokovaniach vyžadujúcich právne služby. Koordinuje vydávanie a zodpovedá za správnu evidenciu všetkých interných predpisov, spracováva právne stanoviská k materiálom a právnym dopadom, posudzuje a vypracováva obchodné zmluvy a dohody a podáva k nim právne stanovisko.

Činnosť právneho odboru je monitorovaná útvarom vnútorného dozoru, z hľadiska efektívnosti riešení je overovaná odborom správy pohľadávok a z účtovného hľadiska ekonomicko-finančným odborom. 

     Útvar vnútorného dozoru
Útvar vnútorného dozoru je odborným útvarom pre zabezpečenie vnútornej kontroly. Z vecného hľadiska je predmetom kontroly systematické dodržiavanie všetkých schválených pravidiel činnosti SK, a.s. Ide najmä o dodržiavanie postupov pre prácu s pohľadávkami, dodržiavanie pravidiel transparentného spôsobu činnosti SK, a.s. a etických noriem, zabezpečenie vecnej správnosti, úplnosti vedenia účtovníctva spoločnosti. Do jeho pôsobnosti je zahrnutá aj činnosť revízora kontraktov.

     	Výsledné správy o vykonaných kontrolách vrátane navrhovaných opatrení na riešenie resp. odstránenie zistených nedostatkov sa predkladajú Dozornej rade spoločnosti.

      Investičný výbor
Investičný výbor je poradným orgánom dozornej rady a predstavenstva, ktorý vopred posudzuje a pripravuje stanoviská ku všetkým obchodným prípadom spoločnosti v rozsahu stanovenom Kompetenčným poriadkom, schváleným dozornou radou. Investičný výbor si môže vyhradiť právo vyjadriť sa k obchodným prípadom menšieho rozsahu ako je stanovené v Kompetenčnom poriadku spoločnosti. 

Príloha č. 7

Dozorná rada

    Útvar vnútorného dozoru       

Investičný výbor

Organizačná štruktúra Slovenskej konsolidačnej a.s.

Predstavenstvo

Špecialista revízie kontraktov 	1

Referent kontrolór	   

Generálny riaditeľ

Sekretariát GR sekretariátu

Námestník GR

 Poradca GR    Vodič

Vodič 

Tlmočník/korešpondent/personalista 

Asistent GR

Odbor ekonomicko-finančný
Odbor ekonomicko-finančný- riaditeľ 	1

       Odbor právny             Odbor právny –
 riaditeľ 1

Odbor metodiky a analýz         
Odbor metodiky a analýz – riaditeľ 1

Odbor správy pohľadávok   
Odbor správy pohľadávok – riaditeľ 1

Sekretárka odboru       1

Sekretárka odboru             1		odboru 1

Sekretárka odboru 

Metodik-špecialista

Archivár                 

Sekretárka odboru 

Účtovník

Metodik-analytik pohľadávok     

Back office

Správca hodnotenia ponúk pohľadávok 

 Právnik 

Ekonóm

 Marketingový správca pohľadávok      
. marketingový 

 Správca sledovania pohľadávok          

Controlling

Hospodár

Zásobovač-údržbár

Správca informačných technológií
 zdrojov

	
Stav k 31.12.2000:   Úsek GR:  5     Útvar vnútorného dozoru: 2      Ekonomicko-finančný odbor: 14    Odbor metodiky a analýz: 8  Odbor správy pohľadávok: 12    Právny odbor: 6 
                                 SPOLU: 47